Iiro Jussila

Iiro Tuomas Jussila (s. 12. marraskuuta 1977 Mikkeli) on suomalainen portfolioyrittäjä ja yritysjohtaja. Hän toimii toimitusjohtajana Capital Six Oy:ssä, jonka tytäryhtiöitä ovat media- ja mainostoimisto Creative Code Oy sekä tapahtumayhtiö Stamenio Oy. Ryhmään kuuluvat myös Ovela Helsinki Oy, Fabit Group Oy, Flion Oy ja Set Europe Oy. Jussila on lisäksi Frontline Forum Oy:n sekä tapahtumabrändi Nordic Pulsen perustaja.

Marraskuusta 2023 lähtien Jussila on toiminut OP Uusimaan hallituksen jäsenenä.

Vuonna 2025 Jussila liittyi WorldBlu-järjestön neuvonantajaksi. WorldBlu edistää organisaatiodemokratiaa ja vapauteen perustuvaa johtajuutta.

Akateemisella urallaan Jussila toimii Lappeenrannan-Lahden teknillisen yliopiston (LUT) School of Engineering Science -tiedekunnassa johtamisen ja organisoinnin professorina, erikoisalanaan systeeminen muutos. Hän on myös Jyväskylän yliopiston (JYU) kauppakorkeakoulun yrittäjyyden dosentti.

Vuosina 2016–2020 Jussila toimi Pellervon taloustutkimus PTT:n toimitusjohtajana.

Osuustoiminnan asiantuntijana Jussila veti vuosina 2005–2019 Lappeenrannan teknillisen yliopiston kauppakorkeakoulussa osuustoimintayritysten johtamista koskevaa tietoa luovaa tutkimustiimiä. Jussila on julkaissut aiheesta kirjan Tiedolla taidolla intohimolla - Liikeyrityksen & omistajayhteisön johtaminen.Tiedolla, taidolla, intohimolla – Liikeyrityksen & omistajayhteisön johtaminen . Teosesittely. Iiro Jussila 2015. Jussila on osuustoiminnan johtamisen tietoa luovan ja levittävän Journal of Co-operative Organization and Management -tiedelehden päätoimittaja.The Journal of Co-operative Organization and Management. PDF. Viitattu 13.3.2023. Lehti on perustettu vuonna 2012 ja se on Elsevierin kustantama. 

Jussila ollut esillä myös perheyrityksiin liittyvissä kysymyksissä. Kansainvälisen perheyritystutkimusakatemian hallituksessa hän toimi vuosina 2011–2015 organisoiden (IFERA2014, LappeenrantaIFERA 2014 Annual Conference June 24 –27, 2014. Web Archive 2016.) ja ollen mukana vuotuisten konferenssien järjestämisessä. 

Jussila on saanut kansainvälistä tunnustusta psykologisen omistajuuden tutkimuksesta. Vuonna 2012 Jussilan yhdessä professori Jon L. Pierce:n (University of Minnesota, Duluth, Minnesota) julkaisema kirja Psychological Ownership and the Organizational ContextPsychological Ownership and the Organizational Context. Teosesittely.  oli yksi kolmesta finalistista Academy of Management (AoM) -tiedeorganisaation arvostettuun George R. Terry -kirjapalkintoon.Publications AOM Online.  Palkinto jaetaan vuosittain kirjalle, joka on huomattavimmin myötävaikuttanut johtamistiedon kehittymiseen.Professori Iiro Jussilan kirjalle merkittävä tunnustus  Jussila on yhdessä kumppaneineen (Anssi Tarkiainen, Marko Sarstedt, Joseph Hair) luonut myös perustaa psykologisen omistajuuden teorian hyödyntämiseen kuluttajamarkkinoinnin tutkimuksessa. 

Jussilan julkaisutiedoista löytyy yli 100 kansainvälistä tieteellistä artikkelia tai konferenssipaperia. Nämä käsittelevät etupäässä yhteisöllisiä yrittäjyyden ja omistajuuden muotoja, kuten osuustoimintaa, perheyrittäjyyttä ja tiimiyrittäjyyttä. Jussila on julkaissut ja toimittanut julkaisuja näistä aiheista muun muassa seuraavissa tiedelehdissä: Annals of Public and Cooperative Economics, Journal of Co-operative Organization and Management, Journal of Family Business Strategy, Journal of Marketing Theory and Practice, Journal of Organizational Behavior ja Scandinavian Journal of Management. Silmiinpistävää julkaisuissa on tarkastelutasojen ja näkökulmien monipuolisuus - yritysten laajakantoisista strategisista kysymyksistä yksilöiden asenteisiin ja käyttäytymiseen.Iiro Jussila. Research Gate.

 Lähteet 

Luokka:Vuonna 1977 syntyneet
Luokka:Elävät henkilöt
Luokka:Lappeenrannan teknillisen yliopiston professorit
Luokka:Suomalaiset taloustieteilijät